Nodes บนบล็อกเชน VeChainThor แบบใด ทำหน้าที่ตรวจสอบความถูกต้องของธุรกรรมต่าง ๆ ที่เกิดขึ้นบน VeChainThor ระหว่าง Authority Masternodes (AM), Economic X Nodes (XN) หรือ Economic Nodes (EN)
Authority Masternodes (AM) เพราะ Authority Masternodes (AM) เป็น node ที่ทำหน้าที่ตรวจสอบความถูกต้องของธุรกรรมต่าง ๆ ที่เกิดขึ้นบน VeChainThor โดย node กลุ่มนี้จะต้องทำ Know Your Customer (KYC) ก่อนได้รับการอนุญาตจาก VeChain foundation และทำการวาง (stake) VET ซึ่งเป็นโทเคนประจำ VeChainThor อย่างน้อย 25 ล้านเหรียญ จึงจะตรวจสอบธุรกรรมได้ และจะได้ VTHO ซึ่งเป็นโทเคนอีกตัวหนึ่งเป็นค่าตอบแทน นอกจากนี้ AM จะมีสิทธิในการโหวตแสดงความคิดเห็นใน proposal ต่าง ๆ ของบล็อกเชน โดยจำนวนเสียงในการโหวตก็จะแปรผันตามมูลค่า VET ที่ วางไว้ โดยมี node กลุ่มนี้อยู่ 101 nodes

ส่วน Economic X Nodes (XN) เป็น node กลุ่มที่ไม่ต้องทำ KYC และไม่ต้องผ่านการอนุญาตจาก VeChain foundation โดย node กลุ่มนี้จะไม่ได้ทำหน้าที่ประมวลผลธุรกรรม แต่จะมีสิทธิในการโหวตแสดงความคิดเห็น proposal ที่ถูกเสนอขึ้นมาเพื่อปรับปรุงบล็อกเชน เช่นเดียวกันกับ AM นอกจากนี้ XN ยังมีสิทธิประโยชน์เพิ่มเติมเล็กน้อย เช่น XN จะได้สิทธิในการเข้าถึงการทำ initial coin offering (ICO) บนบล็อกเชน และในอนาคตก็อาจจะมีสิทธิประโยชน์อื่น ๆ ตามมา

และ Economic Nodes (EN) เป็น node อีกหนึ่งกลุ่มที่ไม่ต้องทำ KYC และไม่ต้องผ่านการอนุญาตจาก VeChain foundation และมีสิทธิในการโหวตแสดงความคิดเห็นใน proposal ต่าง ๆ เช่นเดียวกับ AM และ XN แต่จะมีสิทธิประโยชน์น้อยกว่า
เทคโนโลยีทางการเงิน & การเงินดิจิทัล